cyanic-selkie/wikianc huggingface dataset:
Marek Kvapil
Seuraura
Kaudeksi 2008–2009 Kvapil palasi kotimaahansa ja siirtyi HC Vítkovicen joukkueeseen. Hän pelasi ensimmäisen kokonaisen Extraliga-kautensa tehden 46 runkosarjaottelussa tehot 10+12=22 ja kymmenessä playoff-ottelussa tehot 5+2=7. Kvapil oli runkosarjassa joukkueen kolmanneksi paras pistemies. Kevään 2009 pudotuspeleissä hän oli Vítkovicen paras maalintekijä viidellä osumallaan ja voitti myös joukkueen sisäisen tehotilaston lukemalla +4. Kaudella 2009–2010 Kvapil oli tehoilla 19+22=41 joukkueen toiseksi paras pistemies Jiří Burgerin jälkeen. Hän eteni Vítkovicen kanssa aina Extraligan finaaleihin saakka, mutta mestaruuden vei lopulta kuitenkin HC Třinec otteluvoitoin 4–1. Kaudeksi 2010–2011 Kvapil siirtyi kaksivuotisella sopimuksella HC Kometa Brnoon, jossa hän teki Extraligan yhden kauden piste-ennätyksensä tehoilla 12+34=46. Kvapil oli joukkueen paras pistemies ja syöttäjä ja sijoittui koko liigan pistepörssissä kahdeksanneksi.
Kvapil siirtyi kaudeksi 2011–2012 kaksivuotisella sopimuksella KHL-joukkue Dinamo Moskovaan, jonka sisäisen piste-, maali- ja syöttöpörssin hän voitti tehoilla 12+17=29. Kvapil voitti kauden päätteeksi Gagarin Cupin, kuten myös seuraavan kauden 2012–2013 päätteeksi. Kolmen Dinamossa vietetyn vuoden jälkeen hän siirtyi kaudeksi 2014–2015 vuoden mittaisella sopimuksella Severstal Tšerepovetsiin. Kaudeksi 2015–2016 Kvapil siirtyi KHL:n kroatialaisjoukkue Medveščak Zagrebiin. Hän oli joukkueen kolmanneksi paras pistemies tehoilla 10+18=28, vaikka Kvapil kaupattiinkin kesken kauden, joulukuussa 2015 Neftehimik Nižnekamskiin.
Elizabeth Clare Prophet
Vuonna 1983 hän siirsi johdatuksen saaneena kirkon Kaliforniasta etäiselle maatilalle Montanassa Yellowstonen kansallispuiston vieressä. 1980-luvun lopulla liike alkoi odottaa maailmanloppua, joka tulisi Neuvostoliiton iskiessä ydinaseilla Yhdysvaltoihin. Sen varalle tilalle varastoitiin aseita ja tarvikkeita maanalaisiin pommisuojiin. Viranomaiset keskeyttivät pommisuojaoperaation, kun lahkon varastoima polttoaine vuoti maaperään ja saastutti ympäristöä.
Prophet erosi kirkon johdosta terveytensä heikettyä huomattavissa määrin vuonna 1999. Hän asui vuodesta 2000 Bozemanissa, Montanassa, jossa sai hoitoa varhain, 60 vuoden iässä, puhjenneeseen Alzheimerin tautiin.
Abraham Simpson
Abraham Jebediah ”Abe” Simpson, usein vain Isoisä (, suomennettu myös Ukki), on kuvitteellinen hahmo animaatiosarjassa Simpsonit. Hän on Homer Simpsonin isä ja Simpsonin perheen isoisä. Hahmon ääninäyttelijä on myös Homeria esittävä Dan Castellaneta.
Elizabeth Clare Prophet
Prophetille – ja kuudelle muulle maailmanloppua eri aikoina ennustaneelle – myönnettiin postuumisti vuoden 2011 matematiikan Ig Nobel -palkinto ansionaan ”maailman opettaminen tarkkaavaisemmaksi matemaattisia oletuksia ja laskelmia tehtäessä”. Muita palkittuja olivat esimerkiksi Pat Robertson (maailmanloppu 1982) ja Harold Camping (maailmanloppu 1994 ja 2011).
Abraham Simpson
Abe Simpson on kärttyisä ja hieman vanhuudenhöperö eläkeläinen, jonka Homer on laittanut asumaan Springfieldin vanhainkotiin. Hän viettää kuitenkin melko paljon aikaa poikansa perheen kanssa ja on lähes perheenjäsen. Hän on toisen maailmansodan veteraani, jolla on ollut elämänsä aikana useita ammatteja. Isoisä tunnetaan tavastaan valittaa kaikista nykyajan ilmiöistä sekä taipumuksestaan kertoa nuoruudestaan tarinoita, joissa ei ole päätä eikä häntää.
Isoisä on yksi niistä harvoista Simpsonien sivuhahmoista, joka oli mukana jo The Tracey Ullman Show’n lyhytfilmeissä ennen nykyisen Simpsonit-sarjan syntyä. Hänet nähtiin ensi kerran lyhytfilmissä ”Grampa and the Kids”. Varsinaisessa sarjassa hän on ollut mukana alkaen jo 1. tuotantokauden ensimmäisestä jaksosta ”Joulurauha”. Simpsonien hahmoista Abella on ollut sarjan aikana kymmenenneksi eniten dialogia.
Yleistä hahmosta
Abe ei ikinä ole ollut hyvä tai kannustava isä poikaansa Homeria kohtaan, ja vastaavasti Homer suhtautuu hänen usein kylmästi ja piittaamattomasti, tosin heidän välillään on joskus lämpimiäkin hetkiä. Usein koko Simpsonien perhe tuntuu välttelevän isoisän tapaamista, jota he pitävät ikävänä velvollisuutena. Vanhainkodissa Aben paras ystävä on pitkäpartainen vanhus Jasper. Abe viettää aikaansa katsomalla televisiosta Matlock-sarjaa ja kirjoittamalla outoja valituskirjeitä eri tahoille. Hänellä on myös outoja kiihkomielipiteitä sattumanvaraisista asioista: esimerkiksi 6. kauden jaksossa ”Lapsenvahti ja peto” hän käytti Yhdysvaltain lippua, jossa oli vain 49 tähteä, koska hän ei jostain syystä suostu tunnustamaan Missouria osavaltioksi.
Vilhelm I
Vilhelm I voi tarkoittaa:
Robinettin automobiili
Robinettin automobiili (, myös L’automobile di Robinet) on vuonna 1911 valmistunut italialainen mykkäelokuva. Lyhyen komedian päähenkilöä Robinettia esittää Marcel Fabre.
Abraham Simpson
Yleistä hahmosta
Abe hakee usein toimintaa elämäänsä todistaakseen nuorekkuutensa; hän on muun muassa esiintynyt Tikku ja Takku -piirrossarjan käsikirjoittajana (Bart ja Lisa kirjoittivat jaksoja hänen nimissään, 4. tuotantokauden jaksossa ”Palkitut”), myynyt kehittämäänsä lemmenjuomaa (6. kauden jaksossa ”Ihmelääke”) ja ruvennut härkätaistelijaksi (17. kauden jaksossa ”Miljoonan taalan Abe”). Toisaalta hän tuntee avuttomuutta vanhuutensa vuoksi ja myöntää usein alistuneesti pelkäävänsä monia arkisia tilanteita ja ilmiöitä.
Robinettin automobiili
Juoni
Polkupyöräpoliisit lähtevät jahtaamaan Robinettia, koska hänen autossaan ei ole rekisterinumeroa. Kun poliisit saavat Robinettin lopulta kiinni, tämä osoittaa että numero on ollut koko ajan hänen ”peräpuolessaan”, kuten laki vaatii.
Abraham Simpson
Elämänvaiheet
thumb|Abe Simpsonin ääninäyttelijä [[Dan Castellaneta vuonna 2004.]]
Robinettin automobiili
Tuotanto
Ambrosio Filmin tuottama Robinettin automobiili on tekijälleen tyypillinen anarkistinen törmäilyfarssi, tosin tällä kertaa kommellukset eivät johdu Robinettista tai hänen käsissään olevasta uudesta keksinnöstä.
Abraham Simpson
Elämänvaiheet
Abe Simpsonilla on ilmeisesti ollut monia ammatteja. Jaksossa ”Palkitut” hän mainitsee työskennelleensä 40 vuotta karpalosiilon yövartijana, mutta jakson ”Ihmelääke” mukaan hän elätti perheensä maanviljelyllä kunnes Homer lapsena säikäytti lehmät, jolloin ne alkoivat lypsää hapanta maitoa. 24. kauden jakson ”Paha poika Abe” mukaan hän oli sodan jälkeen jonkin aikaa menestynyt vapaapainija nimellä ”Glamorous Godfrey”. 7. kauden jaksossa ”Muukalaiset kuriin” Abe kertoo syntyneensä jossain toisessa maassa ja saapuneensa lapsena siirtolaisena Amerikkaan, mutta tätä ei ole koskaan tuotu esiin missään muussa tarinassa.
Robinettin automobiili
Tuotanto
Elokuvaa esitettiin Suomessa jo kuukauden kuluttua sen valmistumisesta. Lehti-ilmoituksissa ”pyydeltiin anteeksi” sen huonoa makua.
Abraham Simpson
Elämänvaiheet
Aben sotamenneisyydestä kerrottiin tarkemmin 7. kauden jaksossa ”Sotasaalis”, jonka mukaan hän oli Manakala-komppanian kersantti ja oli kerran vähällä onnistua ampumaan Adolf Hitlerin. Komppania ryösti sodan lopussa saksalaisesta linnasta löytämänsä taideaarteen, jonka piti mennä viimeisenä elossaolevalle sotilaalle. Tämä tarina osoittautui todeksi, sillä aarre oli todella olemassa, mutta lopulta kukaan heistä ei saanut sitä. Toisaalta 17. kauden jaksossa ”Joulutarinoita” Abe kertoi olleensa sotilaslentäjänä Tyynellämerellä ja että viholliskoneet ampuivat hänen hävittäjänsä alas, jolloin hän haaksirikkoutui autiolle saarelle yhdessä Montgomery Burnsin kanssa. Tässä jaksossa mainittiin ainoan kerran myös Aben veli Cyrus, joka myös ammuttiin alas ja jäi asumaan Tahitille. Kyseessä oli ns. trilogiajakso, joiden sisältö poikkeaa usein Simpsonien normaalista juonijatkumosta. 9. kauden jaksossa ”Maailman merille” Abe vuorostaan väitti ohimennen palvelleensa sodan aikana laivastossa samalla aluksella kuin tuleva presidentti John F. Kennedy.
Robinettin automobiili
Restaurointi
Robinettin automobiilin mustavalkoinen kopio on säilynyt Alankomaiden elokuvamuseossa. Alkuperäisestä 96 metrin pituudesta on jäljellä 74 metriä. Elokuva on nähtävissä Torinon elokuvamuseon Vimeo-sivustolla.
Abraham Simpson
Elämänvaiheet
Aben vaimo oli Homerin äiti Mona, joka kuitenkin hylkäsi perheensä jouduttuaan pakoilemaan oikeutta oltuaan osallisena johtaja Burnsin biologisia aseita valmistaneen laboratorion tuhoamisessa. Heidän avioliittonsa ei ilmeisesti ollut muutenkaan kovin onnellinen. Monan lähdettyä Abe kasvatti Homerin yksinhuoltajaisänä. Abella on sarjan aikana paljastunut olleen nuoruudessaan suhteita useisiin muihin naisiin. Hänellä on yhdestä suhteesta avioton miljonääripoika Herb Powell, joka tosin on nähty sarjassa vain kahdesti. Lisäksi 15. kauden jakson ”Majesteettirikos” mukaan hänellä olisi Englannissa Abbie-niminen avioton tytär, jonka äitiin hän tutustui sota-aikana, ja 24. kauden jakson ”Kuin tuhka tuuleen” mukaan hän oli Monan jälkeen jossain vaiheessa naimisissa Rita LaFleur -nimisen laulajan kanssa.
4. kauden jakson ”Lisan ensimmäinen sana” mukaan hieman ennen Lisan syntymää Abe myi talonsa ja lahjoitti Homerille rahat oman talon ostoon. Homer lupasi ottaa vastapalveluksena isänsä heille asumaan, mutta ei pitänyt lupaustaan vaan passitti hänet nopeasti vanhainkotiin.
2. kauden jaksossa ”Isoisän perintö” Abe ihastui vanhainkodissa toiseen asukkaaseen Beatrice Simmonsiin, joka kuitenkin kuoli sydänkohtaukseen pian heidän tavattuaan toisensa. Bea testamenttasi hänelle 106 000 dollaria, jotka hän lahjoitti ränsistyneen vanhainkodin kunnostamiseen. 5. kauden jaksossa ”Lady Bouvierin rakastaja” Abe rakastui miniänsä Margen äitiin Jacqueline Bouvieriin ja kosi tätä, mutta lyhyt suhde ei ilmeisesti johtanut mihinkään, vaikka heidät jakson lopussa nähtiinkiin yhdessä. Lisäksi Abe on ollut hyvin lyhyesti naimisissa myös Margen vanhemman siskon Selman (18. kauden jaksossa ”Omituinen romanssi”) sekä Homerin ”Vegas-vaimon” Amberin kanssa (13. kauden jaksossa ”Perhetarkastus”).
Terveys
Abe on saanut ainakin kerran sydänkohtauksen, joka johtui sydämen rytmihäiriöistä. Silloin tällöin Aben on nähty saavan lieviä sydänkohtauksia tai rytmihäiriöitä, joista hän on kuitenkin selviytynyt hengissä ja tajuissaankin. Lisäksi hän menetti 10. kauden jaksossa ”Munuainen” molemmat munuaisensa, jotka räjähtivät kun Homer ei päästänyt häntä vessaan kesken ajomatkan. Homer kuitenkin luovutti hänelle toisen omistaan (tosin jäätyään auton alle paetessaan elinsiirto-salista jolloin munuainen siirrettiin ilman lupaa).
Muuta
6. kauden jakson ”Homer, valittu” mukaan Abe kuuluu ”Kivenhakkaajien” (Stonecutters) vaikutusvaltaiseen salaseuraan. Hänen on mainittu kuuluvan myös kommunistipuolueeseen, homojen ja lesbojen liittoon sekä vapaamuurareihin, luultavasti vahingossa.
8. kauden jaksossa ”Simpsoneiden sivuraiteilla” nähdään näyte kuvitteellisesta Simpsonien spin off -sarjasta, jossa Abe kuolee tölkkihyllyn kaaduttua hänen päälleen ruokakaupassa. Noustessaan taivaaseen Abe törmää lentokoneeseen, ja hän joutuu palaamaan maahan kummittelemaan Moen baarin rakkauslaskurikoneeseen, jolloin hän muuttuu rakkausekspertiksi ja tarjoutuu auttamaan Moea suhteissaan.
Teoria miehistä (televisiosarja)
Teoria miehistä (Men in Trees) on yhdysvaltalainen draamakomediasarja, joka alkoi vuonna 2006. Teoria miehistä -sarjan pääosassa näyttelee Anne Heche. Hän esittää newyorkilaista parisuhdeneuvojaa Marin Fristia, joka sarjan alussa muuttaa pieneen alaskalaiseen kylään kirjoittamaan kirjaa.
Suomessa sarja alkoi 26. huhtikuuta vuonna 2007, ja sitä esittää televisiokanava MTV3. Kanava esittää sarjan toisen tuotantokauden 5. kesäkuuta vuonna 2008 alkaen. Yhdysvalloissa Teoria miehistä päättyi kesäkuussa vuonna 2008 kahden tuotantokauden jälkeen. Suomessa toinen tuotantokausi päättyi 5 lokakuuta 2008.
Juoni
Sarja kertoo parisuhdeneuvojasta Marin Frististä, joka kirjansa mainosmatkalla Alaskassa jää Elmo-nimiseen kaupunkiin kirjoittamaan uutta kirjaa miehistä, saatuaan tietää sulhasensa pettävän häntä. Marin neuvoo kirjansa naislukijoita parisuhdeasioissa, mutta huomaa ettei itse ole toiminut niin kuin on muille opettanut.
Larry Ellison
Lawrence "Larry" Joseph Ellison (s. 17. elokuuta 1944) on tietotekniikkayhtiö Oraclen perustaja ja pääjohtaja.
Talouslehti Forbes sijoitti hänet 2009 Yhdysvaltain rikkaimpien ihmisten listauksessa kolmanneksi 27 miljardin dollarin omaisuudellaan. Hänen edellään olivat Bill Gates ja Warren Buffett.
Ura
Ellison on opiskellut matematiikkaa, ja hän oli nuorena töissä Ampex-nimisessä yrityksessä. Siellä hän teki CIA:lle tietokantaa projektissa, jonka nimi oli Oracle, oraakkeli.
Ellison oli kuullut IBM:n System R -ohjelmistosta. System R:n kehitys oli tutkimusprojekti, josta julkaistiin kaikki vuoteen 1979 saakka. Ellison halusi omansa yhteensopivaksi IBM:n ohjelmiston kanssa.
Oracle-ohjelmiston versiota 1 ei koskaan julkaistu, vaan markkinointikikkana ensimmäinen versio oli 2 koska Larry Ellison uskoi, että kukaan ei ostaisi versiota 1.
Muuta
Larry Ellison on intohimoinen purjehtija. Vuoden 1998 traagisen Sydney-Hobart avomerikilpailun jälkeen hän päätti luopua avomerikilpailuista niiden vaarallisen luonteen takia. Purjehdusinnostus jatkuu kuitenkin edelleen Oracle Team USA -purjehdustiimin parissa. Ryhmä on voittanut America's Cup -kilpailun kahdesti, vuosina 2010 ja 2013.
Ellison osti kesäkuussa 2012 Havaijin Lanai-saaresta 98 % 600 miljoonan dollarin hintaan. Kauppa on historian suurin yksityinen "tonttikauppa". Ellison sai siis kahta prosenttia lukuun ottamatta koko saaren omaan käyttöönsä.
Domvraínanlahti
Domvraínanlahti on lahti Korintinlahden pohjoisrannan itäosassa Kreikassa. Se on saanut nimensä hieman sisämaassa lahden rannasta sijaitsevasta Domvraínan kylästä.
Domvraínanlahden rannat kuuluvat Thívan kuntaan Boiotian alueyksikössä. Lahden suulla sijaitsee kolme saarta, jotka ovat lännestä itään Foniás, Gkrompoloúra ja Makrónisos eli Díporta. Sisempänä lahdessa sijaitsee neljäs saari, Kouvéli eli Koúvelos.
Vuokko Sajaniemi
Vuokko Sajaniemi (s. 25. marraskuuta 1980 Joensuu) on suomalainen kirjailija. Sajaniemen esikoisromaani Pedot ilmestyi syksyllä 2015 Tammen julkaisemana. Se oli ehdolla Helsingin Sanomien kirjallisuuspalkinnon saajaksi.
Sajaniemi on koulutukseltaan humanististen tieteiden kandidaatti, ja hän on opiskellut kirjoittamista Kriittisessä korkeakoulussa. Hän työskentelee vapaana kirjoittajana ja kolumnoi muun muassa Karjalaisessa. Aiemmin Sajaniemi on työskennellyt kehitysyhteistyöhankkeiden ja maahanmuuttajatyön parissa.
Pakistanin presidentti
Pakistanin presidentti on Pakistanin valtionpäämies. Presidentin valitsee valitsijamiesneuvosto, joihin kuuluvat Senaatin, kansalliskokouksen ja alueellisten neuvostojen jäsenet. Virkakausi on viisi vuotta, ja sama henkilö voi olla vallassa korkeintaan kaksi peräkkäistä kautta.
Pinaattiot
Pinaattiot (Basella) on basellakasvien (Basellaceae) heimoon kuuluva pieni kasvisuku ja samalla myös heimonsa nimisuku. Sukuun luetaan kuuluvaksi viisi lajia.
Ekumeeninen kirkolliskokous
Ekumeeninen kirkolliskokous (, ’synodi’,, konsiili) on koko (tunnettua tai tunnustettua) kristikuntaa koskeva piispainkokous, jonka päätösten katsotaan edustavan koko kristikunnan yleistä ja yhteistä kantaa. Ekumeenisten kirkolliskokousten ekumeeninen (ts. koko maan piiriä koskeva) luonne ja arvostus on peräisin paikalliskirkkojen kattavasta osallistumisesta niihin sekä tehtyjen päätösten myöhemmästä hyväksymisestä kautta kristikunnan.
Eri kirkoilla on eri näkemyksiä siitä, mitkä kirkolliskokoukset ovat ekumeenisia. Lisäksi erityisesti monet protestanttiset kirkot, vaikka hyväksyvätkin useiden kirkolliskokousten ekumeenisuuden, usein painottavat, etteivät ne ole opillisissa asioissa Raamatun kaltaisesti arvovaltaisia. Alla olevassa listassa on merkitty mistä lähtien mikäkin kirkko ei katso kirkolliskokouksia ekumeenisiksi. Katolisen kirkon mukaan kaikki luetellut kokoukset ovat ekumeenisia.
19. hikō sentai
19. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1944 Akenon lentokoulussa. Se muodosti 17. hikō sentain kanssa 22. hikōdanin.
Kalusto
Yhtymän kalustona olivat :
Komentajat
Yhtymän komentajina olivat :
Kino Regina
Kino Regina on elokuvateatteri keskustakirjasto Oodissa Helsingin Kluuvissa. Teatteria hallinnoi KAVI eli Kansallinen audiovisuaalinen instituutti. Yksisalisessa teatterissa on 250 istumapaikkaa ja 11 metrin kokoinen valkokangas. Teatteri sijaitsee kirjaston alakerrassa, rakennuksen pohjoispäässä.
KAVIn aiempi esitystoiminta keskittyi yli kolmenkymmenen vuoden ajan Orion-nimellä Kampissa sijaitsevaan Orion-teatteriin, mutta tammikuussa 2019 paikaksi vaihtui Oodi. Orionin toiminnasta siirtyi vastaamaan Elävän kuvan keskus. Oodi-kirjastoon rakennetun uuden elokuvateatterin nimestä tuli kunnianosoitus Regina Linnanheimolle, yhdelle suomalaisen elokuvan kultakauden tunnetuimmista näyttelijöistä.
Reginan kalustoon kuuluvat kaksi 35 millimetrin filmille tarkoitettua projektoria sekä erillinen projektori 16 millin filmille. 1950-luvulla valmistetulla kombiprojektorilla voidaan esittää 70 millimetrin filmejä. Yli puolet elokuvista esitetään filmiltä. Digitaalisia elokuvia varten teatterista löytyy 4K-tasoinen digiprojektori, ja myös 3D-elokuvien esittäminen on mahdollista. Äänentoistossa käytetään Dolby Atmos -järjestelmää. Reginan salin suunnittelussa on pyritty siihen, että kaikilta paikoilta on hyvä näkyvyys valkokankaalle. Sali on myös esteetön.
Ohjelmisto
Teatterin tarjonta kattaa elokuvan historian varhaisvaiheista nykyelokuvaan. Reginassa esitetään niin klassikoita, taide-elokuvaa kuin uudempiakin elokuvia. Ohjelmistoon kuuluu myös esimerkiksi seminaareja ja sing-along-näytöksiä. Teatteri on yksi eri elokuvafestivaalien näytöspaikoista Helsingissä.
Västra Nyland
Västra Nyland on läntisellä Uudellamaalla kahdesti viikossa ilmestyvä ruotsinkielinen sanomalehti. Lehden päätoimittaja on Marina Holmberg ja sen toimitus sijaitsee Tammisaaressa Raaseporissa. Lehden levikki on noin 10 000 kappaletta ja sen levikkialue käsittää Raaseporin lisäksi Inkoon, Siuntion ja Kirkkonummen kunnat sekä Hangon ja Lohjan kaupungit.
Kino Regina
Ohjelmisto
Teatteria käytetään paljon myös elokuvakasvatuksessa, ja oppilaitoksille järjestettyjen näytösten myötä Reginassa vierailee vuosittain noin 7 000–8 000 lasta ja nuorta. Elokuvakasvatusnäytöksiin sisällytetään myös alustus ja oppimateriaalipaketti, toisinaan myös työpajoja ja esimerkiksi tekijävierailuita.
Republic Aviation
Republic Aviation oli yhdysvaltalainen lentokonevalmistaja, joka perustettiin vuonna 1931 nimellä Seversky Aircraft Company. Emoyhtiö Fairchild Corporation lakkautti Republicin vuonna 1987.
Cuvette Ouest
Korkeuserot
Cuvette Ouestin alueella on tasankoja, kukkuloita sekä pieniä vuoria. Alueen etelä- ja länsiosissa on noin 400–600 metrin korkeudella merenpinnasta sijaitsevia tasankoja, joita halkovat joet. Keskiosissa Ewosta Kéllén piirikuntaan on kukkuloita, jotka kohoavat 400–500 metrin korkeuteen. Alueen pohjoisosissa on noin 900 metrin korkeuteen kohoavia vuoria, jotka ovat osa Mont Nabemban vuoristokompleksia. Alueen itäosa on suurten jokien halkomaa alankotasankoa, joka on alle 320 metrin korkeudella merenpinnasta.
Ilmasto
Cuvette Ouestin alueen ilmasto on guinealaisen metsäilmaston tai Kongon altaan ilmaston kaltainen eli lämpötila on korkea ja vaihtelee vähän, sademäärä vaihtelee 1 400–2 200 millimetrin välillä. Kuvakausi kestää kahdesta neljään kuukautta, mutta yleensä ilmankosteus on korkea (70–90 %). Korkeammalla sijaitsevilla tasangoilla ja vuorilla on kosteampaa (sademäärä 2 200 mm), ja näillä alueilla kuiva kausi kestää noin kaksi kuukautta, kun taas alempana sijaitsevilla tasangoilla ja kukkuloilla sataa vähemmän ja kuiva kausi kestää pidempään, noin kolmesta neljään kuukautta. Vuotuinen keskilämpötila on noin +24°C.
Luonto
Cuvette Ouestin alueella on melko paljon vesistöjä – useita jokia sekä järviä. Alueella virtaavia jokia ovat muun muassa Kouyou, Alima ja Likoula-Mossaka. Kaikki joet eivät ole purjehduskelpoisia, mutta ne ovat tärkeitä maanviljelyn ja kalastuksen kannalta.
DIN-kisko
thumb|35-millisen DIN-kiskon muut mitat thumb|DIN-kisko käytössä komponenttien kiinnitykseen DIN-kisko on mm. sähkökeskuksissa ja muissa asennuskoteloissa käytetty standardoitu kisko, johon voidaan kiinnittää helposti johdonsuojakatkaisijoita, kontaktoreja, vikavirtasuojakytkimiä, riviliittimiä ja muita keskuskomponentteja. Teollisuudessa DIN-kiskoon usein kiinnitetään myös erilaisia automaatiojärjestelmiin liittyviä laitteita. Kisko valmistetaan yleensä peltilevystä, johon tehdään neljä taivutusta ja sen yksi standardikoko on 35 mm (tätä kokoa käytetään käytännössä kaikissa pienissä keskuksissa Suomessa).
35 millimetrin kiskoon kiinnitettävien komponenttien leveys voidaan ilmaista moduuleina, jolloin yksi moduuli vastaa 17,5 mm. Esimerkiksi pienjännitteisen yksivaiheisen johdonsuojakatkaisimen leveys on yleensä yhden moduulin ja kolmivaiheisen vastaavasti kolme moduulia.
Miekkailu kesäolympialaisissa 1924
Pariisin kesäolympialaisissa 1924 miekkailussa kilpailtiin seitsemässä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat ainoastaan henkilökohtaisessa floretissa.
Cunard Line
Cunard Line (entinen Cunard White Star Line) on brittiläinen laivanvarustamo, joka liikennöi Ison-Britannian ja Pohjois-Amerikan välillä.
Cunard Linen päämaja sijaitsee Santa Claritassa, Kaliforniassa, Yhdysvalloissa ja Lontoossa Isossa-Britanniassa. Princess Cruisesilla on samassa rakennuksessa päämaja.
Historia
Cunard Line perustettiin vuonna 1839 kanadalaisen laivamagnaatin Samuel Cunardin johdolla. Aluksi yrityksen nimi oli British and North American Royal Mail Steam Packet Company. Yhtiö sai luvan postin kuljetukseen Ison-Britannian ja Pohjois-Amerikan välillä, minkä vuoksi sen laivat saivat liittää nimensä eteen tunnuksen RMS (Royal Mail Steamship). Yhtiön ensimmäiset laivat olivat höyrysiipiratasalukset Britannia, Acadia, Caledonia ja Columbia. Yhtiön laivat kuljettivat 1850-luvulla hevosia Krimin sotaan, ja 1870-luvulla sen laivoissa oli ensimmäiset vesiklosetit. Vuonna 1878 yhtiö vaihtoi nimekseen Cunard Steamships Limited. Cunard kuljetti suuren siirtolaisuuden aikana 1880-luvulla laivoillaan yli miljoona siirtolaista Yhdysvaltoihin.
Vuonna 1934 Cunard Line ja sen kilpailija White Star Line yhdistyivät. Fuusion tuloksena syntyi Cunard-White Star Limited, josta Cunard Line omisti 62 % ja White Star Line 38 %. Vuonna 1947 Cunard Line osti White Star Linen osuuden, ja 31. joulukuuta 1949 Cunard Line osti hallintaansa sekä White Star Linen toiminnan että sijoitukset. Tämän jälkeen varustamon nimi muutettiin takaisin Cunard Lineksi.
Cunard Line alkoi kärsiä tappioita 1950-luvulla, kun Atlantin yli ryhdyttiin matkustamaan lentokoneilla. 1900-luvun lopussa yhtiön liikennettä Atlantilla hoiti lähinnä vain Queen Elizabeth 2 (QE2). Vuonna 2004 Queen Elizabeth 2 siirtyi risteilykäyttöön, ja Atlantin reitillä alkoi liikennöidä RMS Queen Mary 2 (QM2). Queen Mary 2 oli maailman suurin valtamerilaiva, kunnes vuonna 2006 valmistui Freedom of the Seas, josta tuli vuorostaan maailman suurin valtamerilaiva.
Cunard Line on nykyisin osa Carnival Corporation & Plc -yhtiötä.
Cunard Linen aluksia
thumb|Postikortti vuodelta 1912 näyttää siirtolaiskuljetuksissa käytetyn Cunard Linen Aquitania-höyrylaivan poikkileikkauksen
Tieto- ja viestintätekniikan ammattilaiset TIVIA
TIVIA ry on valtakunnallinen, riippumaton tietotekniikka-alalla toimivien yhdistysten yhteistyöjärjestö. Yhdistyksen toimitilat sijaitsevat Espoossa ja sillä on tutkimus-, koulutus- sekä tiedotustoimintaa. Se toimi aiemmin nimellä Tietotekniikan liitto ry, TTL, mutta vaihtoi nimensä muotoon Tieto- ja viestintötekniikan ammattilaiset TIVIA ry vuodesta 2014. Vuoden 2022 lopulla liitto lyhensi nimensä nykyiseen muotoon TIVIA ry:ksi. Vuonna 2022 liitolla oli noin 7 000 henkilöjäsentä ja noin 300 yritys- ja organisaatiojäsentä.
TIVIA haluaa tehdä tunnetuksi suomalaista IT-alan osaamista ja tarjota jäsenilleen mahdollisuuden osaamisen kehittämiseen, verkostumiseen, palveluiden esittelyyn, laaja-alaiseen vuorovaikutuksen huippuosaajien kanssa, ja vaihtaa tietoa myös kansainvälisesti. TIVIA edustaa Suomea tietotekniikka-alan kansainvälisissä järjestöissä IFIP:ssä (International Federation for Information Processing]) ja CEPIS:ssä (The Council of European Professional Informatics Societies).
Liitolla on alueellisia jäsenyhdistyksiä, valtakunnallisia teemayhdistyksiä sekä opiskelijayhdistyksiä.
Ammunnan maailmanmestaruuskilpailut 2003
Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 10.-17.9.2003 Kyproksen Nikosiassa.
Tieto- ja viestintätekniikan ammattilaiset TIVIA
Organisaatioon kuuluu TIVIA ry:n lisäksi TIVIA Infuture Oy, jonka kautta TIVIA toteuttaa liiketoimintaansa, johon kuuluvat mm. koulutustapahtumien järjestäminen ja IT2018-sopimusehtojen myynti, ja Tietotekniikan tutkimussäätiö, jonka tarkoituksena on edistää ja tukea Suomea palvelevaa tietotekniikkaa koskevaa ja siihen liittyvää koulutus- ja neuvontatoimintaa, jonka tavoitteena on taloudelliset ja inhimilliset näkökohdat huomioonottava tietotekniikan mahdollisimman tehokas hyväksikäyttö. Säätiö jakaa vuosittain Väitöskirjapalkinnon sekä avustaa suomalaisten alan tutkijoiden osallistumista kansainväliseen yhteistyöhön.
Historia
Suomen reikäkorttiyhdistys perustettiin 26. marraskuuta 1953. Se muutti nimensä syksyllä 1960 Tietokoneyhdistykseksi. Vuoden 1971 lopussa Tietokoneyhdistyksen toiminta siirrettiin perustetulle Tietojenkäsittelyliitolle, jonka jäseniä olivat jäsenyhdistykset, joita aluksi oli kuusi. Tietojenkäsittelyliiton rinnalle perustettiin Tietotekniikan liitto 25.5.1983, jolloin Tietojenkäsittelyliitto keskittyi vuodesta 1984 alkaen julkaisu- ja kurssitoimintaan. Liittojen toiminta yhdistettiin vuonna 1986 Tietotekniikan liitoksi, joskin Tietojenkäsittelyliiton varat ja omaisuus vasta 27.9.1990. Tietotekniikan liitto uudisti ilmettään ja nimeään vuoden 2014 alussa jatkaen toimintaansa nimellä Tieto- ja viestintätekniikan ammattilaiset TIVIA ry
Seuraava ilmeeuudistus tapahtui keväällä 2019. Lyhennetty nimi TIVIA ry rekisteröitiin 29.11.2022.
Jäsenyhdistykset
TIVIAan kuuluu yhteensä 28 jäsenyhdistystä.
Tutkimukset
TIVIA tekee tutkimuksia sekä yksin että eri yhteistyökumppaneiden kanssa. Säännönmukaisesti toistuvat tutkimukset ovat viime vuosina kohdistuneet tietotekniikka-alan yleisiin näkymiin, tietohallintoon sekä it-ammattilaisten työmarkkinoihin, työtehtäviin ja palkkakehitykseen. Kertaluontoisina katsauksina on selvitetty mm. ohjelmistoalan näkymiä sekä kunnallisvaaliehdokkaiden näkemyksiä kuntien tietotekniikkaan liittyvistä kysymyksistä.
TIVIAn tekemiä tutkimuksia ovat:
Vuoden tietotekniikkavaikuttaja ja -tuote
TIVIA (ent. Tietotekniikan liitto) on jo yli kahdenkymmenen vuoden ajan valinnut vuosittain vuoden tietotekniikkavaikuttajan ja vuoden tietotekniikkatuotteen. Kyseessä on kaksi eri kategoriaa, eikä vaikuttajalla välttämättä ole tekemistä tietotekniikkatuotteen kanssa.
Altti Veteläinen
Altti Veteläinen (s. 1975) on suomalainen muusikko, joka soittaa muun muassa yhtyeissä Eternal Tears of Sorrow, For My Pain... ja The Man-Eating Tree.
Jore
Jore (oik. Jorma Sakari Vastelin, 30. elokuuta 1963 – 24. syyskuuta 1993) oli suomalainen punk-laulaja ja lauluntekijä. 1979–1982 toiminut Nolla nolla nolla oli Joren ensimmäinen levyttänyt yhtye. Varsinaisen toimintansa aikana yhtye julkaisi yhden EP-levyn, "Oodeja simasuille", vuonna 1981. 1982 Jore vieraili Laman albumilla ja lauloi oman kappaleensa "Turpa kiinni ja nussi". Nolla nolla nollan hajottua Jore liittyi Musta Paraati -yhtyeeseen. Jore oli mukana yhtyeen ensimmäisellä singlellä ja ensimmäisellä albumilla Peilitalossa vuodelta 1983. Mustasta paraatista erottuaan Jore perusti Silmät-yhtyeen, joka levytti yhden singlen ja yhden kokoelmakappaleen vuonna 1983. Nolla nolla nolla kokoontui yhtä keikkaa varten 1984 ja sai sen jälkeen mahdollisuuden tehdä albumin. Vuoden 1984 lopussa Jore liittyi Kuudes tunti -yhtyeeseen, joka oli jo julkaissut yhden albumin. Jore teki bändin kanssa yhden singlen lähes valmiiksi, mutta se jäi aikoinaan julkaisematta. Kappaleet julkaistiin 2013 Kuudennen tunnin ainoan albumin uudelleenjulkaisulla. Kuudes tunti lopetti toimintansa 1985. Tämän jälkeen Jore äänitti studiossa Dead Society -yhtyeen kanssa, mutta näitä äänityksiä ei ole julkaistu. Jore kuoli 1993 synnynnäisen sydänvian takia Virossa. Hetki ennen kuolemaansa Jore oli muuttanut Suomesta Viron puolelle kommuuniin Saarenmaalle rakentamaan suunnitelmissaan ollutta äänitysstudiota. Samaisessa Saarenmaa-projektin taiteilijakommuunissa vaikutti aiemmin maolaisena tunnettu Itu-ryhmän guru Matti Puolakka.
Mikko Tamminen (rakennusmestari)
Mikko Tamminen (30. syyskuuta 1871 Hattula – 28. marraskuuta 1918 Tampere) oli suomalainen rakennusmestari, joka suunnitteli Tampereelle useita jugendtyylisiä puutaloja. Hän kuului Suomen Rakennusmestariliiton perustajajäseniin ja toimi myös Tampereen kaupunginvaltuuston jäsenenä useiden vuosien ajan.
Tamminen kuoli 47-vuotiaana, sairastuttuaan espanjantautiin ja keuhkotautiin.
Suunnittelutöitä
pienoiskuva|Sorinahteen talo sijaitsee näkyvällä paikalla Tampereen keskustassa. Tamminen on suunnitellut Tampereelle seuraavat rakennustaiteellisesti merkittävät kohteet: pienoiskuva|Mikko Tammisen suunnittelema puutalo (As.oy Uusi Erkkilä) Lapintien ja Tuomiokirkonkadun risteyksessä.
Oliver Tambo
thumb|Oliver Tambo (1983) Oliver Reginald Tambo (27. lokakuuta 1917 – 24. huhtikuuta 1993) oli eteläafrikkalainen lakimies ja kansalaisoikeusaktivisti, joka toimi ANC:n puheenjohtajana vuodesta 1967 vuoteen 1993 asti. Oliver Tambo oli 1940-luvulla perustamassa CYL:iä yhdessä Walter Sisulun ja Nelson Mandelan kanssa, jonka kanssa hän myös perusti Etelä-Afrikan ensimmäisen mustan lakitoimiston. Vuonna 1955 Tambo valittiin ANC:n pääsihteeriksi ja vuonna 1959 ensimmäiseksi varapuheenjohtajaksi.
Vesuvius
Vesuvius on tulivuori Campaniassa Italiassa Napolinlahden rannikon lähellä Napolista yhdeksän kilometriä itään.
Oliver Tambo
Saatuaan vuonna 1959 valtiolta pannamääräyksen Kommunismin hävittämislain nojalla, hän lähti keräämään ANC:lle tukea ulkomaiden hallituksilta. ANC:n kieltämisen ja sen puheenjohtajan Albert Luthulin kuoleman jälkeen hänestä tuli maanpaossa olevan järjestön virkaatekevä puheenjohtaja. Hänet valittiin puolueen puheenjohtajaksi virallisesti 1985 ja uudelleen vuonna 1991 palattuaan takaisin Etelä-Afrikkaan 30 maanpakovuoden jälkeen Lontoosta. Tambo sai ensimmäisen aivohalvauksen vuonna 1989 ja kuoli toisen aivohalvauksen aiheuttamiin komplikaatioihin 24. huhtikuuta 1993.
Vesuvius
Vesuvius on 1 281 metriä korkea ja rakenteeltaan keilamainen kerrostulivuori, jollaisia on mannerlaattojen rajalla. Vesuvius on rakentunut muinaisen Monte Somman tulivuoren kalderaan, joka on alkanut kehittyä vähitellen noin 17 000 vuotta sitten.
Vesuvius on purkautunut tuhoisasti useita kertoja, ja sitä pidetään Euroopan vaarallisimpana tulivuorena. Purkauksista tunnetuin on vuoden 79 purkaus, joka hautasi Pompejin ja Herculaneumin kaupungit. Vuoden 1944 purkauksen jälkeen vuori on ollut rauhallinen, mutta uusi purkaus on odotettavissa ennen pitkää. Vesuviuksen rinteillä sijaitsee useita kaupunkeja, ja useita miljoonia ihmisiä asuu mahdollisten purkausten vaikutusalueella.
Piirteet
Vesuvius sijaitsee vulkaanisesti aktiivisella alueella, jossa Apulian ja Adrian mikrolaatat liikkuvat länteen Apenniinien niemimaan kohdalla, ja vastakkaiset laatat liikkuvat itään. Vesuviuksen purkaukset johtuvat Afrikan laatan työntymisestä Euraasian laatan alle. Afrikan laatta sulaa maan syvyyksissä ja nousee ylös andesiittisena, sitkeänä laavana.
Somma–Vesuviuksen perusta sijaitsee merenpinnan alapuolella. Vesuviuksen pääkartio Gran Cono nousee nykyisin 1 281 metrin korkeuteen. Sitä ympäröivät Somman kalderan reunat nousevat 1 132 metrin korkeuteen. Vesuviuksen ja Somman välissä on Valle dell’Inferno -laakso, joka jakautuu lännempänä Atrio del Cavallo- ja Fosso della Vetrana -laaksoiksi. Näitä laaksoja pitkin on usein virrannut laavaa purkausten aikana.
Vesuviuksen korkeus on vaihdellut vuosituhansien aikana. Joissain purkauksissa vuoren huippu on romahtanut, ja toisinaan vuoren korkeus on jälleen kasvanut. Vaikka Vesuvius purkautui useasti vuosien 1631–1944 välillä, vuoresta tehtyjen maalausten perusteella sen ulkonäkö ei tänä aikana juurikaan muuttunut. Vuori oli korkeimmillaan vuonna 1905, jolloin se nousi 1 335 metrin korkeuteen. Seuraavana vuonna tapahtunut purkaus ja sitä seurannut maanvyörymä pudottivat korkeuden 1 186 metriin, kunnes vuoden 1944 purkauksessa vuori kasvoi nykyiseen 1 281 metrin korkeuteensa.
Vesuvius purkautuu keskikohdastaan, ja sivupurkaukset ovat harvoin tuottaneet uusia kartioita. Vuoren eteläpuolella on 80 metrin korkuinen kartio Camaldoli tella Torre. Il Viulo ja Fossa Monaca purkautuivat noin vuonna 1000 ja 1760.
Vesuviuksen rinteet ovat vulkaanisen tuhkan ansiosta hyvin viljavat, ja niillä on viini- ja hedelmätarhoja. Vesuviuksen viini tunnetaan nimellä Lacrima Christi. Viljelysten yläpuolella kasvaa tammea ja kastanjaa. Somman rinteillä metsiköt yltävät aina huipulle saakka, mutta muualla puusto muuttuu pensaikoksi 600 metrin yläpuolella. Vesuviuksen purkauskartion ylärinteillä ja Somman sisärinteillä maa on lähes paljasta, koska kasvillisuus kuolee pois vuoren aktiivisina kausina kaasujen vaikutuksesta. Ennen vuoden 1631 purkausta kraatterissa oli metsiä ja kolme järveä.
Purkausten historia
thumb|Vesuviuksen purkauksen vuonna 79 vaikutusalue. thumb|Vesuvius esiin kaivetusta [[Pompejista katsottuna.]]
Historiallisella ajalla Vesuvius on purkautunut useita kertoja. Tunnetuin purkaus tapahtui syksyllä 79 jaa. Silloin purkaus tuhosi Pompejin ja Herculaneumin kaupungit ja tappoi tuhansia ihmisiä. Purkauksen kuuluisin uhri oli Plinius vanhempi, roomalainen kirjailija ja luonnontieteilijä.
Ennen vuoden 79 purkausta Vesuvius oli tiettävästi ollut vuosisatojen ajan rauhallinen. On kuitenkin mahdollista, että vuori oli purkautunut myös 700-luvulla eaa. ja vuonna 217 eaa.
Vuoden 79 purkauksen jälkeen Vesuvius oli tiettävästi aktiivinen vuosina 80–120, 170–235, 300-luvun lopulla, 472, 536, 685, 787, 968, 991, 999, 1006–1007, 1037, 1139, 1350 ja 1500. Sen jälkeen vuori hiljeni joksikin aikaa.
thumb|Vesuviuksen purkaus 26. huhtikuuta 1872.
Uudelta ajalta Vesuviuksen purkaukset tunnetaan luotettavammin kuin keskiajalta. Suurin purkaus vuoden 79 jälkeen tapahtui vuonna 1631. Tässä purkauksessa kuoli 4 000 ihmistä. Vuodesta 79 alkaen purkauksia oli ollut vain ajoittain, mutta vuodesta 1631 vuoteen 1944 niitä oli säännöllisemmin. Vuori purkautui jälleen vuosina 1707, 1737, 1754, 1760, 1767, 1779, 1794, 1822, 1839, 1850, 1855, 1858, 1861, 1872 sekä vuosien 1875–1906 välillä.
Vuoden 1906 purkaus alkoi 4. huhtikuuta ja päättyi 23. huhtikuuta. Useita satoja ihmisiä kuoli lähiseudun kylissä ja Napolissa. Vuori madaltui 115 metrillä, ja huipun kaldera kasvoi 700 metrin levyiseksi ja 600 metrin syvyiseksi. Tämän jälkeen purkaukset vaimenivat hiukan.
thumb|Laavavirta San Sebastianon kadulla Vesuviuksen purkautuessa maaliskuussa 1944. Vuoden 1944 purkaus alkoi 18. maaliskuuta ja loppui 29. maaliskuuta. Edellisen suuren purkauksen jälkeen täyttynyt kaldera tyhjeni, ja uusi kraatteri syntyi 200 metriä edellisen eteläpuolelle. Se on noin 500 metriä leveä ja 300 metriä syvä. Purkaus tuhosi San Sebastiano al Vesuvion ja Massa di Somman kylät ja osan San Giorgio a Cremanon kylästä.
Vuoden 1944 purkaus on toistaiseksi viimeinen, ja siitä alkanut rauhallinen kausi on nykyajan selvästi pisin. Vuori on kuitenkin edelleen vaarallinen. Ei tiedetä, kestääkö hiljentyminen vain joitain vuosia vai useita vuosisatoja.
Populaarikulttuurissa
Vesuvius ja etenkin sen purkaus vuonna 79 esiintyvät monessa elokuvassa, kuten Pompeji (2014), Matka maan keskipisteeseen (2008) sekä joukko Pompeijin viimeiset päivät -nimisiä elokuvia, jotka perustuvat Edward Bulwer-Lyttonin romaaniin vuodelta 1834.
Aku Ankka -sarjakuvissa Vesuvius tunnetaan Milla Magian kotipaikkana.
Corrado Dal Fabbro
Corrado Dal Fabbro (4. elokuuta 1945 Pieve di Cadore – 29. maaliskuuta 2018 Milano) oli italialainen rattikelkkailija ja olympiamitalisti.
Dal Fabbro saavutti nelikoissa olympiahopeaa Sapporossa 1972. Hän sijoittui samoissa kisoissa kaksikoissa kymmenenneksi. MM-kilpailuista Dal Fabbro saavutti yhden hopeamitalin, kaksikkojen hopeaa, vuonna 1971. Dal Fabbro kuoli Milanossa 72-vuotiaana 29. maaliskuuta 2018.
Jerry Spring
Jerry Spring on belgialaisen sarjakuvataiteilija Jijén luoma villin lännen sarjakuva. Se alkoi ilmestyä vuonna 1954 Spirou-lehdessä ja seuraavasta vuodesta alkaen albumeina. Jijé piirsi yhtä postuumisti julkaistua lukuun ottamatta kaikki tarinat ja kirjoitti niistä noin puolet. Käsikirjoittajiin kuuluivat Maurice Rosy, René Goscinny, Jean Acquaviva, Jacques Lob, Daniel Dubois ja Philip. Yhdessä tarinassa kuvituksessa avusti Jean Giraud. Kaikkiaan tarinoita ilmestyi 22 albumin verran. Jerry Springiä julkaistiin suomeksi tarinat Kaksintaistelu ja Montanan villihevoset Ruudussa vuosina 1973–1974.
Jean-Claude Mézières on luonnehtinut ranskalaisessa sarjakuvassa realismin shokiksi sitä hetkeä, kun Jijé alkoi tehdä Jerry Springiä.
Canon EOS 350D
pienoiskuva|Canon EOS 350D takaa Canon EOS 350D on valokuvausharrastajille suunnattu digitaalinen järjestelmäkamera. Se julkaistiin vuonna 2005 ja on yksi kaikkien aikojen suosituimmista digitaalisista järjestelmäkameramalleista. Yhdysvalloissa kamera tunnetaan nimellä "Canon EOS Digital Rebel XT" ja Japanissa sen nimi on "Canon EOS Kiss Digital N".
Foniás (Korintinlahti)
Saaren suurin korkeus on 103 metriä merenpinnasta laskettuna. Foniáksen itäpuolella sijaitsevat saaret Gkrompoloúra ja Makrónisos eli Díporta.
Kiviniemi (Särkisalo)
Kiviniemen kyläaluetta rajaa joka suunnalta naapurikylä Taamarla. Lisäksi kylään kuuluu Hästön niemen lounaiskulma. Kylä on pitkälti kesäasutuskäytössä. Laukanlahti on hyvin rehevöitynyt.
Kiviniemi mainitaan ensimmäisen kerran vuoden 1540 maakirjassa. Kylä oli yhden säterin muodostama yksinäistalo. Säteri on muutettu sotilasvirkataloksi 1600-luvulla, jolloin kylä lienee saaneen ruotsinkielisen nimensä suorana käännöksenä. Kylä on pysynyt yksitaloisena vuoteen 1925 asti, jolloin kantatilasta lohkottiin viisi taloa. Uudempi rakennuskanta kylässä on kesäasutusta. Etenkin Näsin torpan alue Hästössä on tiiviisti rakennettu.
Cody Gakpo
Cody Mathès Gakpo (s. 7. toukokuuta 1999 Eindhoven) on alankomaalainen jalkapalloilija, joka edustaa Englannin Valioliigassa pelaavaa Liverpoolia. Hän on pelannut Alankomaiden maajoukkueessa vuodesta 2021. Hän on pelipaikaltaan laitahyökkääjä. Hän on pituudeltaan 193-senttimetrinen.
Seurajoukkueura
Gakpo pelasi pitkään PSV Eindhovenin junioreissa ja pääsi edustusjoukkueessa kentälle ensimmäisen kerran Eredivisie-ottelussa Feyenoordia vastaan helmikuussa 2018. Seuraavalla kaudella hän pelasi 16 Eredivisie-ottelua ja teki ensimmäisen liigamaalinsa helmikuussa 2019 Fortuna Sittardia vastaan. Jo syyskuussa 2018 hän teki maalin Alankomaiden cupin ottelussa Excelsior Maassluisia vastaan. Lokakuussa 2018 hän pääsi vaihdosta kentälle Mestarien liigan ottelussa Tottenham Hotspuria vastaan.
Kaudella 2019–2020 Gakpo pelasi 25 Eredivisien ottelua ja teki niissä seitsemän maalia. Eurooppa-liigassa hän pelasi viisi ottelua ja teki ensimmäisen aikuisten kansainvälisten otteluiden maalinsa elokuussa 2019 Eurooppa-liigan karsinnassa Apollon Limassolia vastaan. Kaudella 2020–2021 Gakpo pelasi Eredivisiessa 23 ottelua ja teki niissä seitsemän maalia. Eurooppa-liigassa hän pelasi kolme ottelua ja teki yhden maalin PAOK:ia vastaan. Kaudella 2021–2022 hän pelasi Eredivisiessa 27 ottelua ja teki niissä 12 maalia, millä hän oli joukkueensa paras maalintekijä. Alankomaiden cupissa hän teki maalin puolivälierässä NAC Bredaa vastaan ja 2–1-voittomaalin loppuottelussa Ajaxia vastaan. Hän teki kuudessa Mestarien liigan karsintaottelussa kaksi maalia, neljässä Eurooppa-liigan ottelussa kaksi maalia ja viidessä Konferenssiliigan ottelussa kolme maalia. Hän voitti Alankomaiden supercupin 2021 ja 2022. Kauden 2022–2023 alkupuoliskolla Gakpo pelasi PSV:ssä 14 Eredivisie-ottelua, joissa hän teki yhdeksän maalia, ja viisi Eurooppa-liigan ottelua, joissa hän teki kolme maalia.
Gakpo siirtyi tammikuun 2023 alussa englantilaisseura Liverpooliin. Hän teki loppukauden aikana 21 valioliigaottelussa kolme maalia. Mestarien liigassa hän pelai kaksi ottelua.
Maajoukkueura
Gakpo on pelannut useissa Alankomaiden nuorisomaajoukkueissa. Hän pelasi alle 21-vuotiaiden Euroopan-mestaruuskilpailuissa 2021 alkulohkossa kolme ottelua ja teki Unkaria vastaan kaksi maalia. EM-turnauksen pudotuspeleihin hän ei osallistunut vaan liittyi Alankomaiden A-maajoukkueeseen, johon hänet valittiin kesän 2021 EM-miehistöön. Hän pelasi ensimmäisen A-maaottelunsa tullessaan EM-lopputurnauksen kolmannessa alkulohko-ottelussa Pohjois-Makedoniaa vastaan vaihdosta kentälle runsaat kymmenen minuuttia ennen ottelun loppua. MM-kilpailuissa 2022 hän pelasi Alankomaiden kaikki viisi ottelua avauskokoonpanossa ja teki maalin jokaisessa kolmessa alkulohko-ottelussa, vastustajina Senegal, Ecuador ja Qatar.
Gakpo on juhannukseen 2023 mennessä pelannut 17 A-maaottelua ja tehnyt niissä kuusi maalia: syyskuussa 2021 MM-karsintaottelussa Montenegroa vastaan, Kansojen liigassa kesäkuussa 2022 Walesia ja syyskuussa 2022 Puolaa vastaan sekä kolme maalia MM-kilpailuissa 2022.
Kaleta
Kaleta tai Caleta on naamioitumisyhteisö etelä-Beninissä. Kaletan toivat Beniniin entiset orjat Brasiliasta 1800-luvun puolessa välissä.
Festivaalit
Kaleta-festivaali periytyy Brasilian afrikkalaisten orjien naamioduista karnevaalitansseista, joissa karnevaalitapahtumia käytettiin ilmaisuina, joissa ilkutaan valkoisille orjanomistajille ilman rangaistuksen pelkoa.
Vaikutus
Kaleta on vaikuttanut Beninin taiteilijoihin. Esimerkiksi Romuald Hazoumè on kertonut rakentaneensa lapsena naamioita Kaletalle. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana.
Konossementti
thumb|Ranskankielinen tyhjä konossementtilomake. Konossementti on kansainväliseen kauppaoikeuteen kuuluva asiakirja. Se on laivanvarustajan todistus siitä, että tavara on otettu kuljetettavaksi. Varustaja sitoutuu kuljettamaan sen määräpaikkaan konossementissa mainituin ehdoin. Jos konossementti on asetettu nimetylle henkilölle, tämä voi edelleen siirtää sen jollekin muulle, ellei siirtämistä ole erikseen kielletty. Tällaista siirron kieltoa nimitetään rektakonossementiksi ja sitä käytetään lähinnä poliittisesti epävakaissa oloissa.
Konossementti on myös lähettäjää velvoittava asiakirja. Kansainvälisin sopimuksin on esimerkiksi sovittu rangaistavaksi sitä lähettäjää, joka antaa laivanvarustajalle väärän tiedon lastin sisällöstä. Laillisesti sitovat säännökset konossementista on sovittu valtioiden välillä Haagin sopimuksessa 1924.
Walter Sisulu
Walter Max Ulyate Sisulu (18. toukokuuta 1912 Engcobo, Transkei – 5. toukokuuta 2003) oli eteläafrikkalainen apartheidin vastustaja ja ANC:n johtohahmo. Hän oli 1940-luvulla yhdessä Oliver Tambon ja Nelson Mandelan kanssa perustamassa ANC:n nuorisojärjestöä CYL:iä ja toimi myöhemmin keskeisessä roolissa ANC:n aseellisen siiven Umkhonto we Sizwen johdossa. Hänet valittiin vuonna 1949 ANC:n taloudenhoitajaksi, missä asemassa hän oli vuoteen 1954 asti.
Sisulu tuomittiin Rivonian oikeudenkäynnissä elinikäiseen vankeuteen ja suoritti suuren osan vankeusrangaistuksestaan Robben Islandin vankilassa muun ANC:n johtajiston tavoin. Hänet vapautettiin 26 vankilavuoden jälkeen vuonna 1989 ja valittiin ANC:n varapuheenjohtajaksi vuonna 1991.
Sisulun vaimo, Albertina Sisulu, oli myös aktiivinen apartheidin vastustaja. Pariskunta vihittiin vuonna 1944. He saivat viisi omaa lasta, joiden lisäksi he adoptoivat Sisulun sisaren lapset tämän kuoltua.
Raven Software
Raven Software on yhdysvaltalainen videopelien valmistaja.
Historia
Yhtiön perustivat vuonna 1990 veljekset Brian ja Steve Raffel Madisonissa, Wisconsinissa. Vuonna 1997 Raven Software allekirjoitti sopimuksen, jolla Activision sai yksinoikeuden yhtiön pelien julkaisemiseen. Myöhemmin samana vuonna Raven Software sulautettiin osaksi Activisionia.
He kehittivät Quake 4:n vuonna 2005 ja vuonna 2009 id Softwaren kanssa Wolfensteinin. Raven Software kehitti yhteistössä Infinity Wardin kanssa Call of Duty: Modern Warfare 3:een moninpelimuodon, joka julkaistiin 8. marraskuuta 2011. Vuonna 2010 noin 40 ihmistä irtisanottiin Singularityn julkaisun jälkeen, jonka jälkeen yhtiö on keskittynyt Call of Duty -pelisarjan kehittämiseen.
Raven Softwaren ja Treyarchin yhteistyössä kehittämä peli Call of Duty: Black Ops Cold War julkaistiin 13. marraskuuta 2020.
Videopelivuosi 2017
Videopelivuosi 2017 käsittelee vuoden 2017 aikana julkaistuja videopelejä ja videopelimaailman merkittäviä tapahtumia.
Oracle Database
Historia
Ohjelmiston ensimmäinen julkaistu versio oli Oracle V2 (1979), joka oli ensimmäinen kaupallisesti saatava relaatiotietokannan hallintajärjestelmä. Versiota 1 ei koskaan julkaistu, vaan markkinointikikkana ensimmäinen versio oli 2 koska Larry Ellison uskoi, että kukaan ei ostaisi versiota 1.
Ominaisuudet
Oraclen tietokanta tallettaa datan loogisesti taulualueisiin (tablespace) ja fyysisesti tiedostoihin. Taulualueilla voi olla erilaisia lohkoja (segments), esimerkiksi indeksilohkoja ja datalohkoja. Segmentit puolestaan koostuvat ilmenemistä (extents). Ilmenemät ryhmitellään yhtenevien datablokkien perusteella. Datablokki on tiedon talletuksen perusyksikkö. Fyysisellä tasolla tiedostot muodostuvat yhdestä tai useammasta datablokista, missä blokkikoko voi vaihdella. Oracle hallinnoi kaikkea talletettua tietoa sen tiedon avulla, joka on talletettu systeemitaulualueelle.
Järjestelmätuki
Oracle Database 12c -versiota tuetaan seuraavilla alustoilla:
Aiemmin tuettuina ovat olleet myös muun muassa OpenVMS ja DEC Alpha.
Vuonna 2023 tuettuihin suoritinarkkitehtuureihin on lisätty ARM.
Triviaa
Perinteisesti Oracle-tietokannan esimerkkikäyttäjä on  ja salasana. Bruce Scott oli yksi Ellisonin perustajakumppaneista ja Tiger hänen kissansa.
Merikäärmeet
pienoiskuva|oikea|[[Laticauda laticaudata]] Merikäärmeet ovat myrkkytarhakäärmeiden heimoon kuuluvia käärmeitä, jotka ovat täysin sopeutuneet merielämään. Kaikki lajit ovat myrkyllisiä. Merikäärmeet eivät muodosta taksonomista ryhmää, vaan ne edustavat kahta eri myrkkytarhakäärmeiden kehityshaaraa, jotka ovat sopeutuneet merielämään itsenäisesti. Merikäärmeitä on yhteensä yli 60 lajia. Muita meressä eläviä käärmeitä on heimoissa käsnäkäärmeet, vesivaletarhakäärmeet ja tarhakäärmeet.
Lattapyrstökäärmeet (alaheimo Laticaudinae, suku Laticauda) sisältää kahdeksan lajia, joista seitsemän elää meressä. Ryhmä kehittyi luultavasti 20–15 miljoonaa vuotta sitten, ja se on merikäärmeiden kahdesta haarasta vanhempi. Lattapyrstökäärmeet nousevat rannalle munimaan.